b'\n_START_ARTICLE_\nGuillem Alexandre dels Pa\xc3\xafsos Baixos\n_START_SECTION_\nJoventut\n_START_PARAGRAPH_\nQuan la seva mare va esdevenir reina l\'any 1980, Guillem Alexandre va rebre autom\xc3\xa0ticament el t\xc3\xadtol de Pr\xc3\xadncep d\'Orange i des dels 18 anys se li va permetre assistir al Consell d\'Estat dels Pa\xc3\xafsos Baixos._NEWLINE_Durant la seva joventut va viure al Castell de Drakensteyn, al poble Lage Vuursche, al municipi de Baarn. Va anar a l\'escola prim\xc3\xa0ria i a l\'educaci\xc3\xb3 secund\xc3\xa0ria a Baarn i despr\xc3\xa9s a la Haia. Va continuar els seus estudis a Gal\xc2\xb7les, on va obtenir el Batxillerat Internacional de l\'Atlantic College a Llantwit Major. M\xc3\xa9s tard, va estudiar Hist\xc3\xb2ria a la Universitat de Leiden, la mateixa universitat on havien estudiat la seva mare i \xc3\xa0via. Durant els seus estudis, va rebre el malnom de "Pr\xc3\xadncep Pils", pel seu entusiasme per la vida d\'estudiant. El 1993 Guillem Alexandre va obtenir el seu m\xc3\xa0ster; la seva mem\xc3\xb2ria tractava sobre la reacci\xc3\xb3 neerlandesa a la decisi\xc3\xb3 de Fran\xc3\xa7a de prendre un status aparte dins de l\'OTAN.\n_START_SECTION_\nPreparaci\xc3\xb3 per al regnat\n_START_PARAGRAPH_\nDespr\xc3\xa9s dels seus estudis va iniciar la seva preparaci\xc3\xb3 per al regnat. Guillem Alexandre va seguir diversos cursos a l\'Escola d\'Estat d\'Avaci\xc3\xb3, on va obtenir la llic\xc3\xa8ncia de pilot, i a l\'Ex\xc3\xa8rcit Reial de Terra. Abans ja havia fet el seu servei militar a l\'Armada Reial entre agost de 1985 i gener de 1987. Al mateix moment va mostrar-se m\xc3\xa9s i m\xc3\xa9s a la vida p\xc3\xbablica. Va comen\xc3\xa7ar a dur a terme tasques de representaci\xc3\xb3 als esdeveniments oficials i va rebre m\xc3\xa9s reconeixements despla\xc3\xa7ant-se a municipis, prov\xc3\xadncies i institucions p\xc3\xbabliques. A m\xc3\xa9s, es va especialitzar a la gesti\xc3\xb3 dels recursos h\xc3\xaddrics.'